Igor Volkov. Igor Aleksandrovich Volkov (; 1971-yil 23-avgustda tugʻilgan) – oʻzbekistonlik nafaqadagi futbolchi, yarim himoyachi ampulasida oʻynagan. Futbolchilik faoliyati. Faoliyatini 1990-yilda Qarshining „Geolog“ tarkibida boshlagan boʻlib, bu jamoada ikki mavsum toʻp surgan, 56 ta oʻyinda maydonga tushib, 11 ta gol urgan. 1992—1993-yillarda Toshkentning „Paxtakor“ klubida oʻynagan. Paxtakor jamoasi safida 46 ta oʻyinda maydonga tushib, 7 ta gol urgan. 1994-yilgi mavsumda Fargʻonaning „Neftchi“ va Margʻilonning „Atlaschi“ jamoalarida oʻynagan. 1994-yil oxirida Igor Moskvaning „Torpedo“ klubiga oʻtgan va 1996-yilgacha ushbu klubda oʻynagan. Asosiy jamoa safida 31 ta oʻyin oʻtkazib, 2 ta gol urgan. Keyinchalik u „Torpedo-D“ klubida oʻynagan. 1998—1999-yillarda Rossiyaning bir qator klublarida oʻynagan. 2000-yilda Oʻzbekistonga qaytib, Bekobodning „Metallurg“ klubi futbolchisiga aylangan. 2004-yilda Belarusning „Dnepr-Transmash“ jamoasida oʻynagan. 2007—2008-yillarda u Moskvaning „Rosich“ havaskor klubi tarkibida oʻynagan.